Diari Oficial de la Generalitat Valenciana


Sumari del DOGV 5739, del 10-04-2008 (2008/3987)

ORDE de 25 de març de 2008, de la Conselleria d'Indústria, Comerç i Innovació, per la qual es fan públics les línies de crèdit i l'import global màxim destinats a la concessió de subvencions per al desenvolupament d'accions i infraestructures bàsiques en matèria de consum per a l'exercici 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5739

Data del DOGV
:   10-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/3987


Data del document
:   25-03-2008

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * oficina d'informació
    * suport econòmic
    * protecció del consumidor
    * administració local
    * moviment de consumidors
    * associació professional
    * associació
    * ajuda pública

ORDE de 25 de març de 2008, de la Conselleria d'Indústria, Comerç i Innovació, per la qual es fan públics les línies de crèdit i l'import global màxim destinats a la concessió de subvencions per al desenvolupament d'accions i infraestructures bàsiques en matèria de consum per a l'exercici 2008. [2008/3987]  
Amb data 14 de gener de 2008 va ser publicada en el Diari Oficial de la Comunitat Valenciana l'Orde de 28 de desembre de 2007, de la conselleria d'Indústria, Comerç i Innovació, per la qual s'establixen les bases per a la concessió de subvencions per al desenvolupament d'accions i infraestructures bàsiques en matèria de consum per a l'exercici 2008.   
Després de la publicació de la Llei de Pressupostos de la Generalitat per a l'exercici actual i segons el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de crèdit que financen les mencionades ajudes, així com l'import global màxim que s'hi destina.   
En virtut d'això i de conformitat amb el que s'ha establit en la disposició addicional primera de l'Orde de 28 de desembre de 2007, de la conselleria d'Indústria, Comerç i Innovació,   
ORDENE  
Article 1   
Per l'exercici 2008 i de conformitat amb el que s'ha disposat en la Llei 15/2007, de 27 de desembre, de Pressupostos de la Generalitat per a l'esmentat exercici, les ajudes establides en l'Orde de 28 de desembre de 2007, de la conselleria d'Indústria, Comerç i Innovació (DOCV de 14.01.2008), per la qual s'establixen les bases per a la concessió de subvencions per al desenvolupament d'accions i infraestructures bàsiques en matèria de consum per a l'exercici 2008, es finançaran a càrrec de la secció, el programa, les línies i els imports globals màxims que a continuació s'indiquen:  
Secció 11   
Programa 443.10, Protecció Consumidors i Qualitat de Béns i Servicis  
1) Ajudes a federacions i associacions de consumidors previstes en el capítol II de l'orde:   
- Ajudes per a despeses corrents: línia T0126000 «Suport a federacions i associacions de consumidors i corporacions de dret públic». Import global màxim: 671.000,00 euros.   
- Ajudes a la inversió: línia T0129000 «Obres i equipament de federacions i associacions de consumidors». Import global màxim: 68.000,00 euros.   
2) Ajudes a les corporacions locals de la Comunitat Valenciana previstes en el capítol III de l'orde:   
- Ajudes per a despeses corrents: línia T0125000 «Suport oficines municipals d'informació al consumidor i ens locals, juntes arbitrals de titularitat compartida». Import global màxim 498.000,00 euros.  
   
- Ajudes a la inversió: línia T0128000 «Inversions oficines municipals d'informació al consumidor i ens locals que compartisquen amb la Generalitat la titularitat de les juntes arbitrals «. Import global màxim: 153.000,00 euros.   
Article 2   
La present orde entrarà en vigor el dia de hui, sense perjudici de la posterior publicació en el Diari Oficial de la Comunitat Valenciana.   
València, 25 de març de 2008  
La consellera d'Indústria, Comerç i Innovació  
BELÉN JUSTE PICÓN